Тацяна Процька: Прозьвішчы жанчын-палітыкаў, якія захавала гісторыя на тэрыторыі былога СССР, я бы назвала клясава матываванымі. Бо ў савецкія часы нельга было нават узгадваць прозьвішчы людзей, варожых бальшавізму. Таму мы ведаем больш пра жанчын, якія падтрымлівалі бальшавікоў, унесьлі значны ўнёсак у станаўленьне бальшавізму. Ва Ўкраіне, напрыклад, мы ведаем больш пра дзейнасьць у гэтыя часы Яўгеньні Бош, якая у сьнежні 1917 году фактычна ўзначальвала савецкі ўрад ва Ўкраіне, зьяўлялася міністрам унутраных спраў.